Нуралиева Нурбүбү Моңолдор кызы

Нуралиева Нурбүбү Моңолдор кызы (1911, Кайсар айылы -2001, 1-Май кыштагы) - колунан көөрү төгүлгөн уз.

 Боз үйдүн ички жасалгаларын толугу менен жасап, терме терип, өрмөк соккон.
 Башка уздардан айырмаланып, куракты төп келиштирип курап, улам жаңы курактын түрлөрүн ойлоп таап, кураган.
 Шырдак оюп, ала кийизге түр салууда өзүнүн атайын билими болбосо да табият берген таланты менен боёкторду жарашыгына жараша төп келиштирип кооздоп, улуттук колоритте жасаган.
 Аны менен гана чектелип калбастан эркектердин баш кийимдерин (калпак, тебетей, малакай) да жакшы тиккен.
 Тери ашатып, тон жана ичик тигет.
 Азыр самындын жетиштүү санда өндүрүштө даярдалынышына байланыштуу шакар жасалбай унутта калып келүүдө.
 Ошондой болсо да шакар кайнатканды жакшы билген.
 Анкени шакар элдик табыпчылыкта котур, таз сыяктуу жараларды айыктырууда колдонулуп келет.
 Кырбаш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар